Diari Oficial de la Generalitat Valenciana


Sumari del DOGV 3269, del 22-06-1998 (1998/4479)

RESOLUCIÓ de 16 de febrer de 1998, de la Universitat d'Alacant, per la qual es convoquen els cursos d'adaptació del règim jurídic de determinat personal laboral fix a la naturalesa dels seus llocs de treball.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/4479


Organisme emissor
:   Universitat d'Alacant

Tipus de document
:   Resolució

RESOLUCIÓ de 16 de febrer de 1998, de la Universitat d'Alacant, per la qual es convoquen els cursos d'adaptació del règim jurídic de determinat personal laboral fix a la naturalesa dels seus llocs de treball. [1998/X4479]
  
La Universitat d'Alacant, fent ús de les competències que li confereix la legislació vigent, d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen, que va ser signat amb les centrals sindicals FETE-UGT, FE-CCOO-PV i Sindicat de Funció Pública de CGT-PV, tot això com a conseqüència de l'aplicació de la disposició transitòria primera del text refós de la Llei de la Funció Pública Valenciana, va publicar Resolució del dia 18 d'abril de 1997 (DOGV de 3 de juny), per la qual es dictaven les normes que han de regular aquest procés d'adaptació.
  
En conseqüència, de conformitat amb el que disposa aquesta resolució i en atenció a les atribucions que confereix la Llei d'Autonomia Universitària i l'Estatut d'aquesta Universitat, resolem:
  
Convocar cursos selectius per a l'adaptació del règim jurídic del personal laboral fix de la Universitat d'Alacant a la naturalesa funcionarial dels llocs de treball que ocupaven, amb subjecció a les següents:
  
Bases de convocatòria
  
1. Objecte
  
Aquesta convocatòria té la finalitat d'adaptar la naturalesa jurídica del personal laboral fix de la Universitat d'Alacant, al qual es refereix la base 2 d'aquesta convocatòria, a la naturalesa administrativa dels llocs de treball que ocupa, a través dels processos previstos en la Resolució del Rectorat d'aquesta Universitat de data 18 d'abril de 1997.
  
2. Condicions dels aspirants
  
2.1 Per a ser admès en els processos d'adaptació objecte d'aquesta convocatòria els aspirants han de reunir les condicions següents:
  
a) Ser personal contractat laboral fix de la Universitat d'Alacant.
  
b) Trobar-se en una de les següents situacions administratives:
  
1) Ocupar amb contracte laboral fix un lloc de treball classificat d'administració especial dels grups C i D en la relació de llocs de treball d'aquesta Universitat, o tenir contracte laboral fix en plaça classificada d'administració general; atenent al detall de categories descrit en l'annex I.
  
2) Trobar-se en qualsevol tipus d'excedència de les previstes en el Conveni Col·lectiu de les Universitats Públiques de la Comunitat Valenciana, sempre que l'últim lloc de treball que van ocupar estiguera classificat d'administració especial o ho haguera estat en l'actualitat d'acord amb l'art. 16 del text refós de la Llei de Funció Pública Valenciana.
  
3) Ocupar un lloc dels descrits amb caràcter provisional, amb motiu de cessament o reingrés des d'una situació d'excedència.
  
2.2 A l'efecte de l'adscripció del personal inclòs en l'àmbit d'aplicació d'aquesta convocatòria en els cursos selectius que calga, s'estableixen els nivells següents:
  
Nivell I: (punt primer de la Resolució de 18-4-97)
  
Personal laboral fix dels grups C i D que ocupen llocs de treball classificats d'administració especial en la relació de llocs de treball sempre que el seu accés a la Universitat s'haja produït després de l'1 de gener de 1990, a través de proves selectives de lliure accés desenvolupades segons el que disposa el conveni col·lectiu vigent en aquell moment o després de l'1 de gener de 1988 mitjançant proves selectives d'accés lliure que comportaren l'acreditació de coneixement generals d'administració pública i els específics del lloc de treball.
  
Nivell II: (punt segon de la Resolució de 18-4-97)
  
Personal laboral fix dels grups C i D que tinguen aquesta condició per haver fet proves selectives amb anterioritat a l'entrada en vigor de I Conveni Col·lectiu de les Universitats Públiques Valencianes distintes de les indicades en l'apartat b) del punt primer o amb posterioritat a aquesta data, pel sistema de promoció interna i que ocupen llocs de treball classificats d'administració especial en la relació de llocs de treball.
  
Nivell III (punt tercer de la Resolució de 18-4-97)
  
Personal laboral fix dels Grups C i D que ocupa llocs de treball classificats com d'administració especial i que adquiriren aquesta condició, qualsevol que és la data en què es va produir aquest fet, sense haver superat cap prova convocada amb aquest objecte específic.
  
Nivell IV (punt quart de la Resolució de 18-4-97)
  
Personal laboral fix que ocupa llocs d'administració general, qualsevol que és la data d'entrada i el procés de selecció seguit.
  
2.3 En referència al que hem dit, el personal que es trobe en qualsevol tipus d'excedència s'ha d'acollir, als efectes d'aquesta convocatòria, al nivell previst per a l'últim lloc de treball que estiguera ocupant amb anterioritat a aquesta situació i segons les condicions en què hi va accedir.
  
3. Presentació de sol·licituds i admissió dels aspirants
  
3.l Els qui vulguen prendre part en el procés d'adaptació objecte d'aquesta convocatòria han de fer-ho constar, mitjançant sol·licitud, segons el model que s'acompanya com a annex II d'aquesta resolució, en la qual l'aspirant ha d'indicar el nivell al qual s'acull segons els establerts en les bases 2.2.
  
3.2. Cal dirigir totes les sol·licituds al gerent de la Universitat d'Alacant, i presentar-les en el Registre d'Entrada de la Universitat o en la forma prevista en l'art. 38 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils, comptadors des del següent al de la publicació d'aquesta convocatòria. Cal adjuntar-hi una còpia del títol acadèmic exigit al personal que opta a l'ingrés en els grups C o D, o bé un certificat de complir els requisits substitutoris previstos en la normativa estatal.
  
3.3 Després que acabe el termini de la presentació de sol·licituds es publicarà la relació provisional d'admesos i exclosos a la realització dels processos d'adaptació. En aquest últim cas, s'hi especificaran els motius i s'adscriuran els admesos al nivell que corresponga d'acord amb la base 2.2.
  
3.4 Després de publicada la relació a la qual es refereix el paràgraf anterior els aspirants podran formular en el termini de 10 dies, comptador a partir del següent a la publicació de les llistes, les al·legacions que consideren oportunes, com també esmenar les deficiències que hi puga haver en la documentació, d'acord amb el que preveu l'art. 71 de la Llei 30/1992 de Règim Jurídic de les Administracions Públiques i del Procediment Administratiu Comú.
  
3.5 Quan haja transcorregut el termini anterior i després d'haver esmenat els defectes i veure les reclamacions, es dictarà resolució amb les llistes definitives d'admesos que es publicarà.
  
3.6 El Servei de Gestió de Personal de la Universitat d'Alacant publicarà el calendari de realització dels cursos previstos en aquesta convocatòria i el lloc de realització d'aquestos. Així mateix, designarà d'acord amb la Gerència de la Universitat el professorat que haurà d'impartir-los.
  
4. Desenvolupament dels processos d'adaptació
  
4.l. Duració dels cursos
  
De conformitat amb el que estableix la Resolució del 13 de març de 1997, les hores de duració dels cursos, per a cadascun dels grups i nivells inclosos en la base 2.2. d'aquesta convocatòria, són la que indiquem a continuació:
  
Grups de titulació
  
 C D
  
Nivell I 12'5 hores -
  
Nivell II 37'5 hores -
  
Nivell III 50 hores -
  
Nivell IV 25/20 hores 15/10 hores
  
4.2 Assistència als cursos
  
Per a l'adaptació a la condició de funcionari de carrera de la Universitat d'Alacant a través del procediment establert en aquesta convocatòria, a més de superar les corresponents proves avaluadores, serà requisit indispensable l'assistència a un 85%, com a mínim, de la duració total del curs selectiu al qual s'estiga adscrit, sense perjudici del que disposa el punt dotze de la Resolució del 18 d'abril de 1997, per als casos de malaltia degudament acreditada.
  
4.3 Avaluació continuada
  
La comissió avaluadora dels cursos objecte d'aquesta convocatòria farà una avaluació continuada del personal adscrit.
  
4.4 Prova final
  
En acabar els cursos selectius es farà una prova final.
  
4.5 Qualificació de les proves
  
4.5.l Tant l'avaluació continuada com la prova final del curs selectiu seran valorats per la comissió qualificadora de 0 a 10 punts.
  
4.5.2 Per a la superació final del procés selectiu, per tant, per a adquirir la condició de funcionari de carrera, cal obtenir la qualificació d'APTE.
  
La qualificació d'apte s'obté quan es té una puntuació igual o superior a 10 punts, resultat de sumar la mitjana de les qualificacions obtingudes en l'avaluació contínua i en la prova final del curs selectiu.
  
4.5.3 Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
5. Publicitat de les llistes d'aprovats
  
5.l En acabar els cursos selectius, la comissió qualificadora publicarà en els taulers d'anuncis de la Gerència de la Universitat les del personal que ha participat amb l'expressió de la qualificació d'apte o no apte, que constituiran les llistes d'aspirants que han superat el procés objecte d'aquesta convocatòria.
  
5.2 La comissió avaluadora elevarà al rector la llista d'aspirants que han superat el procés d'adaptació per a la publicació definitiva.
  
6. Comissió qualificadora i professorat dels cursos
  
6.1 El rector, per resolució, nomenarà les comissions qualificadores dels processos d'adaptació que ha de fer l'avaluació contínua dels cursos selectius, com també la qualificació de les proves finals d'aquests.
  
6.2 Als efectes de comunicacions i de qualsevol altra incidència derivada d'aquesta convocatòria, la Comissió Qualificadora tindrà la seu en la Gerència de la Universitat.
  
6.3 El règim jurídic de funcionament de les Comissions Qualificadores serà l'establert en la Llei 30/1992, de Règim Jurídic de les Administracions Públiques i del Procediment Administratiu Comú, per al funcionament d'òrgans col·legiats, i els seus membres han d'abstenir-se i poden ser objecte de recusació, quan concórreguen en aquests algunes de les causes previstes en els articles 28 i 29 de l'esmentada llei.
  
6.4. Els cursos objecte d'aquesta convocatòria seran impartits pel personal, amb capacitació suficient, que hi presta els seus serveis.
  
6.5. La Universitat disposarà de les mesures que siguen necessàries per a garantir la informació als representants sindicals sobre el desenvolupament dels processos i les actuacions de les comissions qualificadores.
  
7. Comissió d'Admissió als processos previstos en aquesta convocatòria
  
Amb objecte d'una acció transparent i correcta en l'adscripció i l'admissió del personal afectat per la convocatòria als nivells que s'hi preveuen, es constitueix una Comissió d'Admissió integrada per la institució i els sindicats que hi tenen representació.
  
La Comissió estarà presidida pel gerent de la Universitat i estarà composta pels següents membres per part de la institució: el vicegerent, un representant del Servei de Gestió de Personal i un del Servei de Planificació i Estudis.
  
Per la part sindical:
  
Un representant de CCOO
  
Un representant d'UGT
  
Un representant de la CSI-CSIF
  
8. Recursos
  
Aquesta convocatòria i les seues bases i tots els actes administratives que es deriven d'aquesta i de les actuacions de la comissió avaluadora, poden ser impugnats en la forma establerta per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Alacant, 16 de febrer de 1998.- El gerent: Luis G. Ramos Gutiérrez.
  
Annex I
  
Grup C
  
Especialista tècnic de laboratori
  
Oficial de laboratori
  
Grup D
  
Oficial de laboratori
  
Annex II
  
Convocatòria dels cursos d'adaptació del règim jurídic de determinat personal laboral fix de la Universitat d'Alacant
  
Dades del lloc que ocupa:
  
Denominació:
  
Data d'accés a la Universitat:
  
Forma d'accés a la Universitat:
  
Situació laboral: ( Actiu ( Excedència ( Adscripció provisional
  
Nivell en el qual l'engloba la funcionarització: ( nivell I (nivell II ( nivell III ( nivell IV
  
Dades personals
  
DNI
  
Primer cognom:
  
Segon cognom:
  
Nom:
  
Data de naixement:
  
Sexe:
  
Província de naixement:
  
Localitat de naixement:
  
Tel. amb prefix:
  
Adreça:
  
Codi postal:
  
Municipi:
  
Província: